Prentútgáfa Stundarinnar kemur næst út þann 7. febrúar . Þessi grein er meira en 4 ára gömul . Leyniskjöl : Ólafur Ragnar hrósaði Sádi-Arabíu og vildi nánara samband Sádi-arabísk leyniskjöl greina frá samskiptum forseta Íslands og sendiherra Sádi-Arabíu . Ólafur Ragnar Grímsson forseti er sagður hafa hrósað Sádi-Arabíu og farið fram á nánara samband þjóðanna . Síðar tilkynnti sendiherra um milljón dollara framlag til byggingar mosku eftir fund með Ólafi . Ólafur Ragnar með sendiherra Sádí-ArabíuÁ fundi forseta Íslands með Ibrahim S. I. Alibrahim , sendiherra Sádi-Arabíu , í mars síðastliðnum , var tilkynnt að Sádi-Arabía myndi leggja milljón Bandaríkjadala , eða rúmlega 130 milljónir króna , í byggingu mosku í Reykjavík . Mynd : Forseti.is Skjöl frá sendiráði Sádi-Arabíu gagnvart Íslandi , sem staðsett er í Stokkhólmi , varpa ljósi á fund Ólafs Ragnars Grímssonar forseta með sendiherra Sádi-Arabíu , þar sem Ólafur Ragnar þrýstir á um nánara samband þjóðanna og hrósar Sádi-Arabíu , sem er eitt af tólf verstu löndum heims þegar tekið er tillit til mannréttinda og frelsis . Wikileaks birti skjölin á föstudag . Julian Assange , talsmaður Wikileaks , sagði að ástæðan fyrir birtingu leyniskjalanna væri að varpa ljósi á framferði eins mesta einræðisríkis heims sem einkennist af leyndarhyggju , ofríki og ógn . „ Sáda-skjölin varpa ljósi á einveldi sem er í vaxandi mæli mistækt og hjúpað leynd . Það hefur ekki aðeins fagnað sinni hundruðustu afhöfðun á þessu ári , heldur er það auk þess orðið ógnvaldur gagnvart nágrönnum sínum og sjálfu sér , “ sagði Assange í fréttatilkynningu vegna birtinga skjalanna . Í skjölunum kemur fram á margvíslegan hátt hvernig konungdæmið notar olíuauð sinn til þess að hafa áhrif á atburði og umræðu í Miðausturlöndum , Afríku og víðar . Ísland kemur einnig fyrir í skjölunum .